# Virna Lisi

Virna Lisa Pieralisi, més coneguda com a Virna Lisi, (Jesi, 8 de novembre de 1936 − Roma, 18 de desembre de 2014) fou una actriu de cinema italiana, guanyadora dels premis a la millor actriu del Festival de Cinema de Cannes, el David di Donatello, el Nastro d'Argento i el premi César.

## Carrera
### Primers anys

El nom de Virna Pieralisi hauria d'haver estat Síria; si bé el registrador va rebutjar-lo atès que Síria no era un país aliat d'Itàlia. El pare, aleshores, s'inventà sobre la marxa el nom de Virna i no va descobrir fins més tard que aquest nom ja existia.
Inicià la seva carrera cinematogràfica en l'adolescència. Descoberta a París per dos productors napolitans, Antonio Ferrigno i Ettore Pesce, debutà a La corda d'acciaio (1953). Inicialment, participà en pel·lícules musicals com ara E Napoli canta (1953) i la cèlebre Questa è la vita (1954, amb el famós Totò). Tanmateix, se'n valorava més la bellesa que el talent, com ara a les pel·lícules Le diciottenni i Lo scapolo del 1955. Tot i així, interpretà papers, especialment a La Donna del Giorno (1956), Eva (1962), i a l'espectacle Romolo e Remo (1961).
A finals dels anys 50, Lisi va actuar al Piccolo Teatro di Milano a I giacobini de Federico Zardi sota la direcció de Giorgio Strehler. Durant els anys seixanta, Lisi feu comèdies i participà en obres de televisió de gran acollida a Itàlia. Lisi també va promoure una marca de pasta de dents a la televisió amb un eslògan que es convertiria en una frase feta entre els italians: con quella bocca può dire ciò che vuole ("amb una boca així, pot dir el que vulgui").

## Filmografia

| Any | Pel·lícula | Paper | Notes |
| 1953 | ...e Napoli canta! | Maria | |
| 1955 | Le diciottenni | Maria Rovani | |
| 1955 | Lo scapolo | | |
| 1955 | Les Hussards | Elisa | |
| 1955 | Luna nuova | Lucia | |
| 1956 | La donna del giorno | Liliana Attenni | |
| 1956 | Il vetturale del Moncenisio | Jeanne Thibaud | |
| 1959 | Il mondo dei miracoli | Laura Damiani | |
| 1959 | Il padrone delle ferriere | Claire de Beaulieu | |
| 1961 | Romolo e Remo | Julia | |
| 1962 | Eva | Francesca Ferrara | |
| 1964 | La Tulipe noire | Caroline "Caro" Plantin | |
| 1965 | Signore e signori | Milena Zulian | |
| 1965 | Com matar la pròpia dona | Mrs. Ford | |
| 1965 | Les quatre nines | Luisa (segment "La telefonata") | |
| 1965 | Oggi, domani, dopodomani | Dorothea (segment "L'ora di punta") | |
| 1965 | Casanova 70 | Gigliola | |
| 1966 | Assault on a Queen | Rosa Lucchesi | |
| 1966 | Not with My Wife, You Don't! | Julie Ferris/Lloctinent Julietta Perodi | |
| 1967 | L'hora 25 | Suzanna Moritz | |
| 1967 | La Ragazza e il Generale | Ada | |
| 1967 | Arabella | Arabella | |
| 1968 | Le dolci signore | Luisa | |
| 1968 | The Girl Who Couldn't Say No | Yolanda | |
| 1968 | Meglio vedova | Rosa Minniti | |
| 1969 | El secret de Santa Vittoria | Caterina Malatesta | |
| 1969 | L'arbre de Nadal | Catherine Graziani | |
| 1969 | Si avui és dimarts, això és Bèlgica | Cosina d'en John |
| 1970 | Giochi particolari | Claude | |
| 1971 | The Statue | Rhonda Bolt | |
| 1971 | Roma Bene | Duquessa Silvia Santi | |
| 1972 | Barbablava (Bluebeard) | Elga | |
| 1973 | Zanna Bianca | Germana Evangelina | |
| 1973 | Le Serpent | Annabel Lee | |
| 1974 | Il ritorno di Zanna Bianca | Germana Evangelina | |
| 1977 | Al di là del bene e del male | Elisabeth Nietzsche | |
| 1979 | Ernesto | mare d'Ernesto | |
| 1980 | La cicala | Wilma Malinverni | |
| 1982 | Sapore di mare | Adriana | |
| 1984 | Amarsi un po' | Princesa Marisa Cellini | |
| 1989 | I ragazzi di via Panisperna | Mare de Ettore Majorana | |
| 1989 | Buon Natale... buon anno | Elvira | |
| 1994 | La reina Margot (La Reine Margot) | Caterina de Mèdici | Premi a la interpretació femenina (Festival de Canes) César a la millor actriu secundària |
| 1996 | Va' dove ti porta il cuore | Olga | |
| 2002 | Il più bel giorno della mia vita | Irene | |

## Referències

* 1 2 Virna Lisi - Repubblica.it
* ↑ «Virna Lisi» (en italià). Rai Uno. Arxivat de l'original el 5 de juliol 2013. [Consulta: 12 febrer 2010].

## Enllaços externs

* Virna Lisi Arxivat 2019-10-21 a Wayback Machine., a Celebirony.
* Virna Lisi, a ElCriticon